[image: ]

Projektas Nr. ALYT-LEADER-6B-JI-5-1-2018 „Atsinaujinančių energijos šaltinių panaudojimas gerinant jaunimo ir kaimo bendruomenių infrastruktūrą Geležūnų k., Birštono seniūnijoje“

Birštono savivaldybės administracija įgyvendina projektą „Atsinaujinančių energijos šaltinių panaudojimas gerinant jaunimo ir kaimo bendruomenių infrastruktūrą Geležūnų k., Birštono seniūnijoje“, kuris pagerins jaunimo ir kaimo bendruomenių infrastuktūrą Geležūnų k., Birštono seniūnijoje bei užtikrins saugų susisiekimą dviratininkams ir pėstiesiems nuo Geležūnų kaimo iki Vilniaus – Marijampolės automagistralės (A16). 
Planuojami projekto rezultatai – įrengtas dviračių – pėsčiųjų tako apšvietimas iš 21 šviestuvo su saulės elementais, kurie nereikalaus įprastiniu kuru gaminamos elektros energijos ir šis apšvietimas bus nepriklausomas nuo centralizuotų elektros tiekimo tinklų. Apšviestu taku bus galimybė naudotis ir tamsiuoju metų laiku ištisus metus, kas papildomai skatins bevariklio transporto naudojimą kasdienio susisiekimo tikslais ir taip prisidės prie CO2 išmetamų dujų bei klimato kaitos mažinimo.
Projekto bendras biudžetas 85152 Eur, iš kurių Europos žemės ūkio fondo lėšos kaimo plėtrai – 68121 Eur, savivaldybės bendrojo finansavimo lėšos – 17031 Eur. 

